User:Parisara manju

Dr. Parisara Manju ( Dr.Manjunath k ) Environmentalist, writer and Journalist. Bangalore.

ಪರಿಸರಕ್ಕೆ ಮಿಡಿಯುವ ‘ಮಿಡಿತ’ - ಪರಿಸರ ಮಂಜು

ಅಭಿವೃದ್ಧಿಯ ಹೊಡೆತಕ್ಕೆ ಸಿಲುಕಿ ಕಾಂಕ್ರೀಟ್‌ ನಗರವೆಂಬ ಕುಖ್ಯಾತಿ ಗಳಿಸಿರುವ ಬೆಂಗಳೂರಿಗೆ ಮತ್ತೆ ಉದ್ಯಾನನಗರಿ ಕೀರಿಟ ತೊಡೆಸುವ ಪ್ರಯತ್ನಗಳು ಸಾಗುತ್ತಲೇ ಇವೆ. ಅನೇಕ ಎನ್‌ಜಿಒಗಳು, ಪರಿಸರ ತಜ್ಞರು, ಪ್ರೇಮಿಗಳು ಹಾಗೂ ಸ್ವಯಂಸೇವಕರು ಅದಕ್ಕಾಗಿ ಅವಿರತವಾಗಿ ಶ್ರಮ ಪಡುತ್ತಲೇ ಇದ್ದಾರೆ. ಅಂಥವರ ಸಾಲಿನಲ್ಲಿ ಅಚ್ಚ ಹಸಿರಿನಂತೆ ಕಂಗೊಳಿಸುತ್ತಿದ್ದಾರೆ ‘ಪರಿಸರ ಮಂಜು’.

ಹೆಸರು ಮಂಜು ಅಷ್ಟೇ. ಪರಿಸರ, ವನ್ಯಜೀವಿಗಳ ಸಂರಕ್ಷಣೆ ಹಾಗೂ ಪೋಷಣೆ ನಿಟ್ಟಿನ ಅವರ ಪ್ರಯತ್ನಗಳ ಫಲವಾಗಿ ಸಿಕ್ಕ ಹೆಸರು ‘ಪರಿಸರ ಮಂಜು’. ಬೆಳ್ಳಂದೂರು ಕೆರೆಯ ಸಮೀಪದ ಯಮಲೂರಿನ ಈ ಯುವಕ ಓದಿದ್ದು ಎಂಎಸ್‌ಡಬ್ಲ್ಯು. ವಿದ್ಯಾಭ್ಯಾಸ ಮುಗಿದ ಬಳಿಕ ಪರಿಸರ ಹಾಗೂ ವನ್ಯಜೀವಿ ಸಂರಕ್ಷಣಾ ಸಮಿತಿ ಎಂಬ ಎನ್‌ಜಿಒದಲ್ಲಿ ಸಂಯೋಜಕರಾಗಿ ಕೆಲಸಕ್ಕೆ ಸೇರಿದ ಅವರು ಪರಿಸರ ಮಾರಕ ಚಟುವಟಿಕೆಗಳಿಂದಾಗುವ ಪರಿಣಾಮದ ಬಗ್ಗೆ ಜಾಗೃತಿ  ಕಾರ್ಯಕ್ರಮಗಳನ್ನು ಆಯೋಜಿಸಿದ್ದರು.

2012ರಲ್ಲಿ ಮಿಡಿತ ಫೌಂಡೇಷನ್ ಸ್ಥಾಪಿಸಿದ ಮಂಜು, ನಗರ ಪ್ರದೇಶದ ಶಾಲಾ ಕಾಲೇಜುಗಳು, ಉದ್ಯಾನಗಳು ಸೇರಿದಂತೆ ಎಲ್ಲ ಸಾರ್ವಜನಿಕ ಸ್ಥಳಗಳಲ್ಲಿ ಪರಿಸರದ ಬಗ್ಗೆ ಹಲವು ಜಾಗೃತಿ ಕಾರ್ಯಕ್ರಮಗಳನ್ನು ಹಮ್ಮಿಕೊಂಡಿದ್ದಾರೆ. ಇದುವರೆಗೆ ಐದು ಸಾವಿರಕ್ಕೂ ಅಧಿಕ ಸಸಿಗಳನ್ನು ನೆಟ್ಟು ಪೋಷಣೆ ಮಾಡಿರುವ ಅವರು ಹತ್ತು ಸಾವಿರಕ್ಕೂ ಅಧಿಕ ಸಸಿಗಳನ್ನು ಸಾರ್ವಜನಿಕರಿಗೆ ಉಚಿತವಾಗಿ ವಿತರಿಸಿದ್ದಾರೆ. ಪರಿಸರ ಸಂರಕ್ಷಣೆ ಸಂಬಂಧ ಪ್ರತಿ ಭಾನುವಾರ ಒಂದಿಲ್ಲೊಂದು ಕಾರ್ಯಕ್ರಮ ಆಯೋಜಿಸುವ ಅವರು, ವನ್ಯಜೀವಿಗಳ ಮಹತ್ವದ ಬಗ್ಗೆ ಜನರಲ್ಲಿ ಅರಿವು ಮೂಡಿಸುವ ಕಾಯಕವನ್ನು ನಗರದಾದ್ಯಂತ ಮಾಡುತ್ತಿದ್ದಾರೆ.

ಅನವಶ್ಯಕವಾಗಿ ಮರಗಳನ್ನು ಕಡಿಯುವುದರ ವಿರುದ್ಧ ಪ್ರತಿಭಟನೆಗಳಿಯುವ ಮಂಜು, ಬ್ಯಾನರ್ ಹಾಗೂ ಫ್ಲೆಕ್ಸ್‌ಗಳನ್ನು ಮರಗಳಿಗೆ ಅಳವಡಿಸುವವರ ವಿರುದ್ಧವೂ ಸಮರ ಸಾರಿದ್ದಾರೆ. ಮರಗಳಿಗೆ ಮೊಳೆಗಳನ್ನು ಹೊಡೆದು ಬ್ಯಾನರ್ ಹಾಗೂ ಫ್ಲೆಕ್ಸ್‌ಗಳ ಅಳವಡಿಕೆ ಮಾಡುವ ಹಲವರ ವಿರುದ್ಧ ಬಿಬಿಎಂಪಿಯಲ್ಲಿ ದೂರು ದಾಖಲಿಸಿದ್ದಾರೆ.

ಸ್ನೇಕ್ ಮೋಹನ್‌ ಅವರಿಂದ ಪ್ರೇರೇಪಿತರಾಗಿ ಹಾವುಗಳ ಬಗ್ಗೆ ವಿಶೇಷ ಒಲುವ ರೂಢಿಸಿಕೊಂಡ ಮಂಜು, ನಗರ ವ್ಯಾಪ್ತಿಯಲ್ಲಿ ಕಂಡು ಬಂದ 500ಕ್ಕೂ ಅಧಿಕ ಹಾವುಗಳನ್ನು ಸಂರಕ್ಷಿಸಿ, ಅವುಗಳನ್ನು ಸುರಕ್ಷಿತ ಸ್ಥಳಕ್ಕೆ ಬಿಟ್ಟಿದ್ದಾರೆ. ಪ್ರಾಣಿಗಳ ರಕ್ಷಣೆಗೆ ಪಣ ತೊಟ್ಟಿರುವ ಅವರು ನಗರ ವ್ಯಾಪ್ತಿಯಲ್ಲಿ ಸಂಕಷ್ಟಕ್ಕೆ ಸಿಲುಕುವ, ಅಪಘಾತಕ್ಕೀಡಾಗುವ ಪ್ರಾಣಿ ಹಾಗೂ ಪಕ್ಷಿಗಳನ್ನು ರಕ್ಷಿಸಿ, ಸ್ವಂತ ಖರ್ಚಿನಿಂದ ಚಿಕಿತ್ಸೆ ಕೊಡಿಸುತ್ತಿದ್ದಾರೆ. ಪ್ರಾಣಿ ಪಕ್ಷಿಗಳ ರಕ್ಷಣೆಗಾಗಿ ಪ್ರತ್ಯೇಕ ವಾಟ್ಸ್‌ಆ್ಯಪ್ ಗ್ರೂಪ್‌ಗಳನ್ನು ರಚಿಸಿಕೊಂಡು ತಮ್ಮ ಸೇವಾ ಜಾಲವನ್ನು ನಗರದಾದ್ಯಂತ ವಿಸ್ತರಿಸಿದ್ದಾರೆ.

ಮಂಜು ಅವರ ಸೇವೆಯನ್ನು ಗುರುತಿಸಿದ ಸಾಲುಮರದ ತಿಮ್ಮಕ್ಕ ಇಂಟರ್ ನ್ಯಾಷನಲ್ ಫೌಂಡೇಶನ್ ‘ಸಾಲುಮರದ ತಿಮ್ಮಕ್ಕ ನ್ಯಾಷನಲ್ ಗ್ರೀನರಿ ಪ್ರಶಸ್ತಿ’ ನೀಡಿ ಗೌರವಿಸಿದೆ. ರಾಜ್ಯ ಮಟ್ಟದ ಕರ್ನಾಟಕ ರತ್ನ ಶ್ರೀ ಪ್ರಶಸ್ತಿ, ಯುವ ಕವಿ ಪ್ರಶಸ್ತಿ, ಡಾ.ರಾಜ್ ಕುಮಾರ್ ಪ್ರಶಸ್ತಿ, ಡಾ.ವಿಷ್ಣುವರ್ಧನ್ ಪ್ರಶಸ್ತಿ, ಕರ್ನಾಟಕ ಸಾಮ್ರಾಟ್ ಪ್ರಶಸ್ತಿಗಳಿಗೂ ಭಾಜನರಾಗಿದ್ದಾರೆ. ಸಾಹಿತ್ಯದ ಲ್ಲಿ ಆಸಕ್ತಿ ಹೊಂದಿರುವ ಅವರು ಕನ್ನಡ ಸಾಹಿತ್ಯ ಪರಿಷತ್ತಿನ ಮಾರತ್ತಹಳ್ಳಿ ವಾರ್ಡ್‌ನ ಅಧ್ಯಕ್ಷರೂ ಆಗಿದ್ದಾರೆ.

‘ಸರ್ಕಾರಿ ಹಾಗೂ ಖಾಸಗಿ ಶಾಲೆಗಳಲ್ಲಿ ‘ನೇಚರ್‌ ಕ್ಲಬ್‌’ ಸ್ಥಾಪಿಸಿ, ಮಕ್ಕಳಲ್ಲಿ ಪರಿಸರ, ಪ್ರಾಣಿ ಹಾಗೂ ಪಕ್ಷಿಗಳ ಮಹತ್ವದ ಬಗ್ಗೆ ಜಾಗೃತಿ ಮೂಡಿಸುತ್ತಿದ್ದೇವೆ. ಬೀದಿ ನಾಟಕಗಳ ಮೂಲಕವೂ ಅರಿವು ಮೂಡಿಸುತ್ತಿದ್ದೇವೆ. ಜನರಿಂದಲೂ ಉತ್ತಮ ಪ್ರತಿಕ್ರಿಯೆ ದೊರೆತಿದೆ. ಇದು ನನಗೆ ನೆಮ್ಮದಿ ನೀಡಿದೆ’ ಎನ್ನುತ್ತಾರೆ ಮಂಜು.

‘ನಮ್ಮಲ್ಲಿ ವನ್ಯಜೀವಿ ಪುನರ್ವಸತಿ ಕೇಂದ್ರಗಳಿರುವುದು ಬೆರಳೆಣಿಕೆಯಷ್ಟು. ಈ ಕೊರತೆಯಿಂದಾಗಿ  ಕೆಲವೊಮ್ಮೆ ಸಂಕಷ್ಟದಲ್ಲಿರುವ ಪ್ರಾಣಿಗಳ ರಕ್ಷಣೆಗೆ ಕಷ್ಟವಾಗುತ್ತಿದೆ. ಈಚೆಗೆ ಕೋಲಾರದಲ್ಲಿ ಜಿಂಕೆಯೊಂದು ಅಪಘಾತಕ್ಕೀಡಾಗಿತ್ತು. ಆ ಬಗ್ಗೆ ಸ್ಥಳೀಯರು ನಮ್ಮ ಗಮನಕ್ಕೆ ತಂದರು. ರಕ್ತದ ಮಡುವಿನಲ್ಲಿ ಬಿದ್ದಿದ್ದ ಆ ಜಿಂಕೆಯನ್ನು ಚಿಕಿತ್ಸೆಗಾಗಿ ಬನ್ನೇರುಘಟ್ಟ ವನ್ಯಜೀವಿ ಪುನರ್ವಸತಿ ಕೇಂದ್ರಕ್ಕೆ ತರಬೇಕಾಯಿತು. ಆದರೆ, ಅಷ್ಟರಲ್ಲಿ ಜಿಂಕೆಯ ಪ್ರಾಣಪಕ್ಷಿ ಹಾರಿಹೋಗಿತ್ತು. ಕೋಲಾರದಲ್ಲಿಯೇ ಪುನರ್ವಸತಿ ಕೇಂದ್ರ ಇದ್ದಿದ್ದರೆ ಅದನ್ನು ಬದುಕಿಸಬಹುದಿತ್ತು. ಹೀಗಾಗಿ, ಸರ್ಕಾರ ಎಲ್ಲ ತಾಲ್ಲೂಕು ಕೇಂದ್ರಗಳಲ್ಲಿ ಪುನವರ್ಸತಿ ಕೇಂದ್ರ ಸ್ಥಾಪಿಸಬೇಕು’ ಎಂದು ಅವರು ಒತ್ತಾಯಿಸಿದರು.

‘ನಮ್ಮ ಈ ಸೇವೆಗೆ ತಗಲುವ ವೆಚ್ಚವನ್ನು ನಾವೇ (ಹತ್ತು ಮಂದಿ ಸದಸ್ಯರು) ಭರಿಸುತ್ತಿದ್ದೇವೆ. ಹಲವಾರು ಎನ್‌ಜಿಒಗಳು ಹಾಗೂ ಸಂಘಟನೆಗಳು ನಮಗೆ ಬೆಂಬಲ ನೀಡಿವೆ. ಪಶು ಆಸ್ಪತ್ರೆಯೊಂದನ್ನು ನಿರ್ಮಿಸಿ, ಅದರ ಮೂಲಕ ಪ್ರಾಣಿ ಪಕ್ಷಿಗಳಿಗೆ ಉಚಿತವಾಗಿ ಚಿಕಿತ್ಸೆ ನೀಡುವ ಆಲೋಚನೆ ಇದೆ. ಪ್ರಾಣಿಗಳ ರಕ್ಷಣೆಗೆ ಆ್ಯಂಬುಲೆನ್ಸ್‌ ಹಾಗೂ ಸಹಾಯವಾಣಿ ಕೇಂದ್ರ ಸ್ಥಾಪಿಸುವ ಇರಾದೆಯು ಇದೆ. ಅದಕ್ಕಾಗಿ ಸಿದ್ಧತೆ ನಡೆಸಿದ್ದೇವೆ’ ಎನ್ನುತ್ತಾರೆ ಅವರು. ಸಂಪರ್ಕ: 97389 65213.

￼

‘ಮಿಡಿತ’ ಪ್ರಾರಂಭದ ಹಿನ್ನೆಲೆ ‘ಕೆಲ ವರ್ಷಗಳ ಹಿಂದೆ ಬನ್ನೇರುಘಟ್ಟ ಜೈವಿಕ ಉದ್ಯಾನದಲ್ಲಿ ಪ್ರಾಣಿಗಳ ಸರಣಿ ಸಾವು ಸಂಭವಿಸಿತ್ತು. ಆ ಸುದ್ದಿ ತಿಳಿದು ಬೇಸರವಾಯಿತು. ಪ್ರಾಣಿಗಳ ಸಾವಿಗೆ ಕಾರಣ ಹುಡುಕಿಹೊರಟೆ. ಪರಿಸರದ ಮೇಲಿನ ಮಾನವ ದೌರ್ಜನ್ಯಗಳ ವ್ಯತಿರಿಕ್ತ ಪರಿಣಾಮವು ಪ್ರಾಣಿಗಳ ಜೀವಕ್ಕೆ ಕುತ್ತಾಗುತ್ತಿದೆ ಎಂಬುದು ಗೊತ್ತಾಯಿತು. ಹೀಗಾಗಿ, ಅವುಗಳ ರಕ್ಷಣೆ ನಮ್ಮೆಲ್ಲರ ಕರ್ತವ್ಯ ಎಂದು ಅರಿತು, ಪಿಯುಸಿಯಲ್ಲಿ ನನ್ನ ಸಹಪಾಠಿಗಳಾಗಿದ್ದ ಹತ್ತು ಮಂದಿ ಜೊತೆಗೂಡಿ 2012ರಲ್ಲಿ ಮಿಡಿತ ಫೌಂಡೇಷನ್ ಸ್ಥಾಪಿಸಿದೆ’ ಎನ್ನುತ್ತಾರೆ ಮಂಜು.

‘ಮಿಡಿತ’ದ ಪ್ರಮುಖ ಕಾರ್ಯಗಳು


 * ಉಚಿತವಾಗಿ ಸಸಿಗಳ ವಿತರಣೆ


 * ಹಾವುಗಳ ಸಂರಕ್ಷಣೆ, ಹಾವು ಕಚ್ಚಿದಾಗ ಮಾಡಬೇಕಾದ ಚಿಕಿತ್ಸೆ ಬಗ್ಗೆ ಜಾಗೃತಿ


 * ಸಂಕಷ್ಟದಲ್ಲಿರುವ ಪ್ರಾಣಿ ಹಾಗೂ ಪಕ್ಷಿಗಳ ಸಂರಕ್ಷಣೆ


 * ಪರಿಸರ ಜಾಗೃತಿಗೆ ಮಕ್ಕಳಿಗೆ ಚಿತ್ರಕಲಾ ಸ್ಪರ್ಧೆ


 * ವನ್ಯಜೀವಿ ಬಗ್ಗೆ ಆಸಕ್ತಿ ಮೂಡಿಸಲು ಫೋಟೋಗ್ರಫಿ ಶಿಬಿರ


 * ಮರಗಳಿಗೆ ಬ್ಯಾನರ್‌ ಹಾಗೂ ಫ್ಲೆಕ್ಸ್‌ಗಳ ಅಳವಡಿಕೆ ವಿರುದ್ಧ ಅಭಿಯಾನ


 * ಮಾಲಿನ್ಯ ನಿಯಂತ್ರಣ ಬಗ್ಗೆ ಜಾಗೃತಿ



ಮಿಡಿತ ಎಂದರೆ ಹೃದಯಯದ ಬಡಿತ. ಪರಿಸರ ಹಾಗೂ ಪ್ರಾಣಿ, ಪಕ್ಷಿಗಳಿಗಾಗಿ ನಮ್ಮ ಹೃದಯ ಮಿಡಿಯಬೇಕು. ಅದು ಮನಷ್ಯನಾದವನ ಕರ್ತವ್ಯ. ಆ ಮನೋಭಾವದಿಂದಲೇ ‘ಮಿಡಿತ’ ಸ್ಥಾಪಿಸಿದೆ –ಮಂಜು, ಪರಿಸರ ಪ್ರೇಮಿ

ಸಾಲುಮರದ ತಿಮ್ಮಕ್ಕ ನ್ಯಾಷನಲ್ ಗ್ರೀನರಿ ಪ್ರಶಸ್ತಿ ವಿಜೇತ ಪರಿಸರ ಮಂಜು

ಮಹದೇವಪುರ ವಿಧಾನಸಭಾ ಕ್ಷೇತ್ರದ ಮಾರತ್ತಹಳ್ಳಿಯ ಭಾಗದ ಯಮಲೂರಿನಲ್ಲಿ ಕಾವೇರೆಪ್ಪನವರ ಮಗನಾಗಿ ಜನಿಸಿ. ಸಮಾಜಕಾರ್ಯದಲ್ಲಿ ಸ್ನಾತ್ತಕೋತ್ತರ ಪದವಿಯನ್ನು ತೆಗೆದುಕೊಂಡು ನಂತರದ ದಿನಮಾನಗಳಲ್ಲಿ ಸುದ್ದಿ ಮಾಧ್ಯಮದಲ್ಲಿ ಕೆಲಸವನ್ನು ಮಾಡುವುದರ ಜೊತೆಗೆ ಅನೇಕ ಸಮಾಜದಲ್ಲಿನ ಸಾಮಾಜಿಕ ಸಮಸ್ಯೆಗಳನ್ನೂ, ಪರಿಸರ ಮಾಲಿನ್ಯವನ್ನು ,ಸಂಕಷ್ಟದಲ್ಲರುವ ಪ್ರಾಣಿ, ಪಕ್ಷಿಗಳನ್ನು ಚಿಕಿತ್ಸೆ ಸಲುವಾಗಿ ಒದಗಿಸುವ ಸಲುವಾಗಿ ಮಿಡಿತ ಫೌಂಡೇಶನ್ನ  ಸ್ಥಾಪನೆ ಮಾಡಿದರು

ಮಿಡಿತ ಫೌಂಡೇಷನ್ ಸಂಸ್ಥೆಯನ್ನ ಸ್ಥಾಪಿಸುವ ಮುಖಾಂತರ ಗಿಡಗಳನ್ನು ನೆಡುವ ಮತ್ತು ಪೋಷಿಸುವ ಕಾರ್ಯವನ್ನು ಕೈ ತೆಗೆದುಕೊಂಡರು ಶಾಲೆ - ಕಾಲೇಜುಗಳ ಮಕ್ಕಳಿಗೆ ರಾಜ್ಯ ಪರಿಸರ ಪೋಷಿಸುವ ಕಾರ್ಯವನ್ನು ಕೈ ತೆಗೆದುಕೊಂಡರು ಶಾಲೆ - ಕಾಲೇಜುಗಳ ಮಕ್ಕಳಿಗೆ ರಾಜ್ಯ ಪರಿಸರ ಮಾಲಿನ್ಯ ನಿಯಂತ್ರಣ ಮಂಡಳಿ ಸಹಯೋಗದಲ್ಲಿ ಹಬ್ಬ ಹರಿದಿನಗಳ ಸಂದರ್ಭದಲ್ಲಿ ಪಟಾಕಿ ಹೊಡೆಯಬಾರದು ಇದರಿಂದ ಪರಿಸರಕ್ಕೆ ಯಾವು ರೀತಿ ದುಷ್ಪರಿಣಾಮ ಬೀರುತ್ತದೆ ಎಂಬುವುದನ್ನು ಕನಿಷ್ಠ ೧೦೦೦೦ ಮಕ್ಕಳಿಗೆ ಜಾಗೃತಿ ಮೂಡಿಸಿದ್ದಾರೆ.

ಭಾರತದ ಸ್ವಾತಂತ್ರ್ಯ ಹೋರಾಟದಿಂದ ಪ್ರಾರಂಭವಾದ ಸಾರ್ವಜನಿಕ ಗಣೇಶೋತ್ಸವನ್ನು ನಮ್ಮ ಪರಿಸರ ಮಂಜು ರವರು ಪರಿಸರ ಪೂರಕವಾಗಿ ಗಣೇಶ ಚತುರ್ಥಿ ಆಚರಣೆ ಮಾಡಿ ಎಂದು ಅನೇಕ ಯುವತಂಡಗಳೋಂದಿಗೆ ಸೇರಿ ನಾಯಕತ್ವವನ್ನು  ವಹಿಸಿಕೊಂಡು ಪರಿಸರ ಜಾಗೃತಿ ಮೂಡಿಸಿದ್ದಾರೆ

ಎಲೆ ಮರಿಯ ಕಾಯಿಯಂತೆ ನಿರಂತರ ಸಾಮಾಜಿಕ ಸಮಸ್ಯೆಗಳಗೆ ಸ್ಪಂದಿಸುವ, ಪರಿಸರ ಸೇವೆ ಮಾಡುತ್ತಿರುವ ಇದರ ಜೊತೆಗೆ ಹಾವುಗಳಿಂದ ಪರಿಸರಕ್ಕೆ​ ಉಪಯೋಗ ಇದೆ ಅಂತಹ ಪ್ರಾಣಿಯನ್ನು ಕೊಲ್ಲ್ ಬೇಡಿ ಅನೇಕ ಅರಿವು ಮೂಡಿಸುವ ಕೆಲಸ ಮಾಡಿದ್ದಾರೆ ಯಾರು ಗೋತ್ತ ? ಅವರೇ ಪರಿಸರ ಮಂಜು

ಸಮಾಜಕಾರ್ಯವನ್ನು ಅಧ್ಯಯನ ಮಾಡಿ ಪರಿಸರ ಸೇವೆ ಮಾಡುತ್ತಿರುವ ಹಾಗೂ ಸಾಮಾಜಿಕ ಸಮಸ್ಯೆಗಳಗೆ ಸ್ಪಂದಿಸುವ ವ್ಯಕ್ತಿಯನ್ನು ಗುರುತಿಸಿ ಸಾಲುಮರದ ತಿಮ್ಮಕ್ಕ ಇಂಟರ್ ನ್ಯಾಷನಲ್ ಫೌಂಡೇಶನ್ ವತಿಯಿಂದ ಪರಿಸರ ಮಂಜು ರವರಿಗೆ ಸಾಲುಮರದ ತಿಮ್ಮಕ್ಕ ನ್ಯಾಷನಲ್ ಗ್ರೀನರಿ ಪ್ರಶಸ್ತಿ ನೀಡಿ ಗೌರವಿಸಿದೆ ಇಂದು ಸಂತೋಷದಾಯಕವಾಗಿದೆ ಇದರಂತೆ ಯಾವುದೇ ಮೂಲೆಯಲ್ಲಿ ಸದಾ ಸಮಾಜದ ಹಿತಕ್ಕಾಗಿ ದುಡಿಯುವ ವ್ಯಕ್ತಿ ವ್ಯಕ್ತಿಗಳನ್ನು ಗುರುತಿಸಿ ಗೌರವಿಸುವ ಪರಂಪರೆ ಪ್ರಾರಂಭವಾಗಬೇಕು.

His sayings; ಮನೆಯಂಗಳದಲ್ಲೊಂದು ಗಿಡ ನಡಿ, ಮನೆಯಲ್ಲೊಂದು ಕನ್ನಡ ಪುಸ್ತಕ ಇಡಿ - ಪರಿಸರ ಮಂಜು